Velocidade do son

A **velocidade do son** é a dinámica de propagación das ondas sonoras. Na atmosfera terrestre é de 343.2 m/s, 1 235.52 km/h (a 20&nbsp;°C de temperatura).
A velocidade ou dinámica de propagación da onda sonora depende das características do medio no que se realiza dita propagación e non das características da onda ou da forza que a xera. A súa propagación nun medio tamén se usa para estudar algunhas propiedades de dito medio de transmisión.

O son é unha perturbación dun medio que ten a particularidade de ser percibida polo oído humano. Esta perturbación consiste en pequenas variacións de presión que se transmiten lonxitudinalmente (isto é a perturbación avanza no mesmo sentido en que varía a presión).

## Medios de propagación 
A velocidade do son varía dependendo do medio a través do cal viaxen as ondas sonoras.

A definición termodinámica da velocidade do son, para calquera medio, é a²=(dp/dρ)s, é dicir, a derivada parcial da presión con respecto da densidade a entropía constante.

A velocidade do son varía tamén ante os cambios de temperatura do medio. Isto débese a que un aumento da temperatura tradúcese nun aumento da frecuencia con que se producen as interaccións entre as partículas que transportan a vibración, e este aumento de actividade fai aumentar a velocidade.

Por exemplo, sobre unha superficie nevada o son é capaz de desprazarse atravesando grandes distancias. Isto é posible grazas ás refraccións producidas baixo a neve, que non é un medio uniforme. Cada capa de neve ten unha temperatura diferente. As máis profundas, onde non chega o sol, están máis frías que as superficiais e nestas capas máis frías o son propágase con menor velocidade.

En xeral, a velocidade do son é maior nos sólidos que nos líquidos e nos líquidos é maior que nos gases. Isto débese ao grao de cohesión que teñen os enlaces atómicos ou moleculares conforme ao estado da materia.

* A velocidade do son no aire (a unha temperatura de 20&nbsp;°C) es de 343&nbsp;m/s. Se desexamos obter a equivalencia en quilómetros por hora podemos determinala mediante a seguinte conversión física:
Velocidade do son no aire en km/h = (343 m / 1 s) · (3600 s / 1 h) · (1&nbsp;km / 1000 m) = 1, 234.8&nbsp;km/h.
* No aire, a 0&nbsp;°C, o son viaxa a unha velocidade de 331.5&nbsp;m/s (por cada grao centígrado que sobe a temperatura, a velocidade do son aumenta en 0.6&nbsp;m/s)
* Na auga (a 25&nbsp;°C) é de 1.493&nbsp;m/s.
* Na madeira é de 3.700&nbsp;m/s.
* No formigón é de 4.000&nbsp;m/s.
* No aceiro é de 5.100&nbsp;m/s.
* No aluminio é de 6.400&nbsp;m/s.

## Velocidade do son nos gases 
Nos gases, a ecuación da velocidade do son é a seguinte:
:v = \sqrt{\frac {\gamma{R}{T}}{M}}

Sendo γ o coeficiente de dilatación adiabática, *R* a constante universal dos gases, *T* a temperatura en kelvin e M a masa molar do gas.
Os valores típicos para a atmosfera estándar a nivel do mar son os seguintes:
:γ = 1.4
:*R* = 8.314 J/mol·K = 8.314 kg·m2/mol·K·s2
:*T* = 293.15 K (20&nbsp;°C)
:*M* = 0.029 kg/mol para o aire

## Velocidade do son nos sólidos 
En sólidos a velocidade do son vén dada por:
:v_s = \sqrt{\frac{E}{\rho}}

onde *E* é o módulo de Young e ρ é a densidade. Con esta fórmula pódese calcular por exemplo a velocidade do son para o aceiro, que é aproximadamente de 5,148&nbsp;m/s.

## Velocidade do son nos líquidos 
A velocidade do son na auga é interesante para realizar mapas do fondo do océano. En auga salgada, o son viaxa a aproximadamente 1,500&nbsp;m/s e en auga doce a 1,435&nbsp;m/s. Estas velocidades varían principalmente segundo a presión, temperatura e salinidade.

A velocidade do son (*v*) é igual á raíz cadrada do módulo de compresibilidade (*K*) entre a densidade (ρ).
{{ecuación|
v = \sqrt{\frac{K}{\rho}}
||left}}

## Notas 
## Véxase tamén 
### Outros artigos 

* Avión supersónico
* Barreira do son
* Cono de Mach
* Efecto Doppler
* Enxeñaría de son
* Mach crítico
* Máchmetro
* Número de Mach
* Onda
* Onda de choque
* Onda lonxitudinal
* Onda mecánica
* Propagación
* Propagación de ondas
* Propagación do son
* Son
* Velocidade supersónica

### Ligazóns externas 
* velocidade do som